stanford-oval/wikipedia huggingface dataset:
Calista Flockhart

| Calista Flockhart |
| --- | --- |
 Calista Flockhart vuonna 2009.
Henkilötiedot
Koko nimi:  Calista Kay Flockhart
Syntynyt: 11. marraskuuta 1964 (ikä 60) Freeport, Illinois, Yhdysvallat
Ammatti:  näyttelijä, tuottaja
Puoliso:  Harrison Ford (vih. 2010)
Lapset:  1
Näyttelijä
Aktiivisena:  1989–
Merkittävät roolit:  “Ally McBeal” Ally McBeal
Palkinnot
 Golden Globe Paras naisnäyttelijä TV-sarjassa (1998) 
Aiheesta muualla
IMDb 
Elonet
SvDB
Calista Kay Flockhart  (s. 11. marraskuuta 1964 Freeport, Illinois, Yhdysvallat) on yhdysvaltalainen näyttelijä. Hänet tunnetaan parhaiten pääroolistaan televisiosarjassa Ally McBeal (1997–2002). Vuosina 2006–2011 hän näytteli draamasarjassa Perhesiteet. Flockhart on näytellyt myös elokuvissa, kuten William Shakespearen Kesäyön unelma (1999).
Flockhartilla on yksi adoptoitu poika. Hän on naimisissa näyttelijä Harrison Fordin kanssa.
Aiheesta muualla

Calista Flockhart Internet Movie Databasessa. (englanniksi)
Short Biography, celebs.absolutenow.com (Archive.org)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Israel  Yhdysvallat  Tšekki  Australia  Korea  Alankomaat  Puola 
Tieteilijät:  CiNii 
Taiteenala:  Emmy Awards  MusicBrainz 
Henkilöt:  Deutsche Synchronkartei  Trove  Elonet 
Muut:  IdRef
Breitovon piiri

Breitovon piiri (ven. Брейтовский район, Breitovski raion) on kunnallinen itsehallintoalue Jaroslavlin alueella Venäjällä. Sen pinta-ala on 2159 neliökilometriä. Asukkaita on 7 700 henkeä (vuonna 2010).
Breitovon piiri sijaitsee Jaroslavlin alueen luoteisosassa. Se rajoittuu pohjoisessa Vologdan alueeseen, idässä Rybinskin tekojärven kautta Pošehonjen ja Rybinskin piireihin, etelässä Nekouzin piiriin ja lännessä Tverin alueeseen. Pinta-alasta 47 % on metsää ja 17,5 % maatalousmaata.
Piiriin kuuluu kolme maalaiskuntaa: Breitovo, Gorelovo ja Prozorovo. Hallinnollinen keskus on Breitovon kylä, josta on 265 kilometriä Jaroslavliin.
Seudun nähtävyyksiä ovat keskiaikaiset asuin- ja hautapaikat sekä 1700–1800-luvuilla rakennetut kirkot. Breitovon kylässä toimii kotiseutumuseo. Rybinskin tekojärven erottama piirin pohjoisosa kuuluu vuonna 1945 perustettuun Darwinin luonnonpuistoon.
Aiheesta muualla

Breitovon piirin sivusto (Arkistoitu – Internet Archive) (venäjäksi)
Kaksikamarisuus (psykologia)

Kaksikamarisuus eli bikameralismi psykologiassa on Julian Jaynesin esittämä hypoteesi, jonka mukaan muinaisajan ihmisten tiedolliset toiminnot jakautuvat kahteen aivojen osaan, joista toisen koettiin ”puhuvan” ja toisen kuuntelevan ja tottelevan. Täten ihmisillä olisi ollut kaksikamarinen mieli. Jaynes esitti teoriansa vuonna 1976 ilmestyneessä kirjassaan The Origin of Consciousness in the Breakdown of the Bicameral Mind. Hänen mukaansa jokseenkin kaikilla ihmisillä oli tällainen kaksikamarinen mieli vielä noin 3 000 vuotta sitten.
Samankaltaisia teorioita

Teoksessaan The Master and His Emissary psykiatri Iain McGilchrist tekee yhteenvedon siitä, mitä tutkimus on saanut selville aivopuoliskojen merkityksestä, ja hän väittää että Platonin ajoista saakka vasen aivopuolisko (”lähettiläs”) on yhä suuremmassa määrin saavuttanut valta-aseman oikean aivopuoliskon (”isännän”) kustannuksella, vahingoksemme. Vaikka McGilchrist hyväksyi Jaynesin tarkoitusperät, hänen mukaansa Jaynesin hypoteesi oli ”täsmälleen päinvastainen kuin mitä todella tapahtui”, ja sen sijaan, että kaksikamarisuus olisi väistynyt, aivopuoliskot ovat päinvastoin eronneet toisistaan yhä selvemmin.
Michael Gazzaniga teki uraauurtaavaa tutkimusta henkilöistä, joilla aivopuoliskojen välinen yhteys on enemmän tai vähemmän katkennut, ja päätynyt samantapaiseen teoriaan, jonka mukaan vasen aivopuolisko toimii eräänlaisena tulkkina.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Bicamerality (psychology)
Lloyd deMause esittää, että luonnonkansat elävät skitsofrenian kaltaisessa tilassa ja että heidän psykoluokkansa, varhainen infantisidaalinen, vastaa bikameraalisuutta. Vaikka hän itse ei esitä tätä, hänen tekstinsä tuntuisivat vahvistavan asian.
Aiheesta muualla

Julian Jaynes Society
The Origin of consciousness: Yhteenveto ja lainauksia
A. E. Cavanna, M. Trimble, F. Cinti, F. Monaco: The “bicameral mind” 30 years on: a critical reappraisal of Julian Jaynes’ hypothesis
Impiö, Matti: Ihmiskunta ilman tietoisuutta : Julian Jaynesin teoria kaksikamarisesta mielestä: sen vastaanotto ja vaikutukset (Pro gradu -työ) urn.fi.  2017.
Käännös suomeksi
Tartegnin

| Tartegnin |
| --- | --- |
 vaakuna
 Tartegnin
 Koordinaatit: 46°27′59″N, 6°19′00″E 
Valtio:  Sveitsi
Kantoni:  Vaud
Alue:  Nyon
Pinta-ala:  
 – Kokonaispinta-ala:  1,09 km²
Väkiluku (5.6.2024):  250
Tartegnin on Sveitsin kunta, joka sijaitsee Nyonin alueella Vaud’n kantonissa Lounais-Sveitsissä. Vuoden 2024 kesäkuussa kunnassa asui 250 asukasta.
Pietro Serantoni

Pietro Serantoni
Pietro Serantoni (12. joulukuuta 1906 Venetsia, Veneto, Italia – 6. lokakuuta 1964) oli italialainen jalkapalloilija, pelipaikaltaan puolustava keskikenttäpelaaja. Hän toimi myös valmentajana.
Serantoni edusti urallaan merkittävimpänä Ambrosianaa, jonka kanssa hän voitti Serie A:n kaudella 1929–1930. Hän pelasi joukkueessa 163 ottelua, joissa teki 57 maalia. Hän voitti Serie A:n myös Juventuksen kanssa, jossa hän pelasi 41 ottelua ja teki seitsemän maalia. Yhteensä Serantoni pelasi urallaan 254 liigaottelua ja teki niissä 65 maalia.
Serantoni liittyi Italian A-maajoukkueeseen helmikuussa 1933 ja pelasi joukkueessa 17 ottelua. Hän kuului joukkueen kokoonpanoon voitetuissa maailmanmestaruuskilpailuissa 1938 ja pelasi turnauksessa neljässä ottelussa.
Halo: First Strike

| Halo: First Strike |
| --- | --- |
 Kansikuvassa päähenkilö Master Chief.
Alkuperäisteos
Kirjailija:  Eric Nylund
Kieli:  englanti
Genre:  tieteiskirjallisuus
Kustantaja:  Del Rey Tor Books (uusintapainos)
Julkaistu:  2. joulukuuta 2003
Sivumäärä:  340 448 (uusintapainos)
ISBN:  0-345-46781-7
Sarja: Halo
Edeltävä:  Halo: The Flood
Seuraava:  Halo: Ghosts Of Onyx
Löydä lisää kirjojaKirjallisuuden teemasivulta
Halo: First Strike on yhdysvaltalaisen Eric Nylundin vuonna 2003 kirjoittama tieteisromaani. Nylund kirjoitti sen kuudessatoista viikossa. Se on järjestyksessään kolmas Halo-videopelisarjaan pohjautuva romaani, ja sijoittuu Halo: Combat Evolvedin ja Halo 2:n väliseen aikaan. Romaani nousi The New York Timesin bestseller -listalle.
Halo: First Strike julkaistiin uudelleen vuonna 2010, jolloin sen sisältöä päivitettiin. Se julkaistiin myös äänikirjana.
Kirjoittaminen

First Strike oli toinen Nylundin kirjoittama Halo-romaani. Nylund kertoi haastattelussa saaneensa aikaa kirjan kirjoittamiseen kuusitoista viikoa, kun hän oli saanut aiemman osan, The Fall of Reachin, kirjoittamiseen aikaa seitsemän viikkoa. Nylundin mielestä First Striken kirjoittaminen oli ensimmäistä osaa vaikeampaa, sillä sarjan tarina oli jo etukäteen laajempi, jonka seurauksena hänen piti ottaa huomioon muun muassa aiemmat hahmot ja tapahtumat. Kirjoittaakseen romaanista paremman kuin The Fall of Reachista, Nylund luki armeijan ohjekirjoja, sotilaiden elämäkertoja ja sarjan fanien kritiikkiä ensimmäistä kirjaa koskien.
Tarina > Alkuasetelma ja hahmot

First Strike sijoittuu 2500-luvulle. Ihmiskunta on häviämässä sotaa United Space Nation Commandsin (lyh. UNSC) hallinnon alla uskonnollista Covenant-muukalaisliittoumaa vastaan. Ihmiskunnan paras ase Covenantia vastaan ovat SPARTAN-II -ohjelman geneettisesti muunnellut supersotilaat, jotka ovat kuitenkin liian harvalukuisia voidakseen kääntää sodan UNSC:n voitoksi. Kirjan päähenkilö Master Chief on yksi jäljellä olevista Spartan-sotilaista.
Covenantin hyökättyä tärkeälle Reach-planeetalle UNSC:n Pillar of Autumn -avaruuslaiva pakenee hyökkäystä ja löytää sattumalta mysteerisen Forerunner -rodun rakentaman Halo-rengasmaailman. Covenant pitää sitä pyhäinjäännöksenä ja uskoo pääsevänsä sen avulla tuonpuoleiseen. UNSC saa kuitenkin selville, että kyseessä ase parasiittieliö Floodin tuhoamiseen; Halo tappaa Floodin ravintonaan käyttämän älyllisen elämän koko galaksin alueelta estääkseen sitä leviämästä rengasmaailman ulkopuolelle. Master Chief ja hänen teköälykumppaninsa Cortana tuhosivat Halo-renkaan räjäyttämällä Pillar of Autumnin moottorit, uskoen olevansa ainoat räjähdyksestä selvinneet.
Tarina > Juoni

Kirja alkaa Reach-planeetan kiertoradalta ihmisten taistellessa Covenantia vastaan. Planeetan viimeinen puolustautumiskeino ovat planeettaa kiertävät MAC-tykit. Master Chief lähettää planeetalle joukon Spartaneita puolustamaan MAC-tykkien virtalähteinä toimivia generaattoreita. Covenant tuhoaa generaattorit ja alkaa sulattamaan planeetan pintaa lasiksi. Selviytyneet Spartanit pakenevat maanalaiseen Office of Naval Intelligencen (ONI) päämajaan. Siellä he tapaavat tohtori Catherine Halseyn, joka löytää luolasta Spartaneiden avustuksella mystisen muinaisilta Forerunnereilta peräisin olevan kristallisen sirpaleen. Covenant jahtaa joukkoa, jonka vuoksi he romahduttavat sisäänkäynnin. He pelastuvat, mutta jäävät itse loukkuun maan alle.
Kirja hyppää Combat Evolvedin jälkeisiin tapahtumiin, jossa Master Chief ja Cortana ajelehtivat juuri tuhoutuneen Halon raunioiden läpi. He löytävät muut selviytyjät, joiden joukossa ovat muun muassa kersantti Avery Johnson ja alikersantti Locklear. Ryhmä ottaa haltuunsa Covenantin lippulaiva Ascendant Justicen ja tekevät hyperavaruushypyn Reachille. Estääkseen Covenantia löytämästä Maata Ascend Justicen jäljityslaitteilla, ryhmä aikoo ottaa käyttöönsä sopivasti vahingoittuman ihmisten rankentaman aluksen. Alusta lähestyessään he vastaanottavat Spartaneiden lähettämän radiosignaalin. Lähistöltä he löytävät kolme Spartania ja vara-amiraali Danforth Whitcombin. Hän virittää voimakkaan lämpöydinpommin, jossa on voimaa koko planeetan tuhoamiseen. Master Chief ja hänen ryhmänsä pelastavat tohtori Halseyn ja sotilaat maan alta. Ascendant Justicelle jäänyt Cortana saa selville Covenantin tietävän jo Maan sijainnin ja valmistelevan sen valtaamista.
Covenant etsii Forerunnereiden sirpaletta ja hyökkää ryhmää vastaan, vahingoittaen Ascendant Justicea. Päihitettyään Covenantin tilapäisesti ryhmä tekee liiton asteroidikentältä löytyneiden separatistien kanssa voidakseen tehdä korjauksia. Halsey kaappaa Spartan-sotilas Kelly-087:n ja pakenee varastetulla aluksella, jättäen Locklearille ohjeet kuinka välttää kristallisirpaletta joutumasta Covenantin käsiin. Locklear päättää tuhota kristallin, tappaen myös itsensä epähuomiossa. Hän onnistuu kuitenkin estämään Covenantia jäljittämästä kristallin radioaktiivisia päästöjä ja siinä samassa Ascendant Justicea.
Tietäen Covenantin olevan hyökkäämäisillään Maahan, Master Chief ja muut Spartanit päättävät häiritä hyökkäysjoukkoja; Spartanit tunkeutuvat Covenantin avaruusasema Unyielding Heirophantille, asettavat sen tuhoamaan itsensä ja pakenevat paikalta. Ascendant Justicella Whitcomb  harhauttaa Covenantin laivuetta seuraamaan itseään lähemmäksi Unyielding Heirophantia. Avaruusaseman räjähtäessä koko laivue tuhoutuu ja Whitcomb kuolee. Master Chief ja Spartanit ottavat käyttöönsä UNSC:n avaruuslaiva Gettysburgin ja palaavat Maahan yhdessä Cortanan ja Johnsonin kanssa varoittamaan Covenantin hyökkäyksestä. Sillä välin Covenantin johtajisto keskustelee epäpätevänä pitämänsä Eliten kohtalosta, jota he pitävät vastuussa ensimmäisen Halon tuhoutumista, josta Halo 2:n tapahtumat alkavat.
Vastaanotto

Halo: First Strike oli myynti- ja arvostelumenestys, nousten The New York Timesin bestseller -listalle. IGN:n Douglass Perry piti kerrontaa niukkasanaisena ja tehokkaana, joka teki siitä helpon luettavan. About Techin Eric Qualls totesi First Striken ja muiden Halo-romaanien avaavan pelien maailmaa ja suositteli kirjaa vahvasti pelisarjan faneille. Digital Monkey Box -verkkosivusto antoi arvosanaksi 8/10 ja kritisoi Nylundin tapaa sivuuttaa kirjan alkupuolella esiintyneet hahmot Master Chiefin ollessa etusijalla, mutta piti muuten kirjasta. Kirja-arvostelija Josh Carter kehui hahmojen kehittymistä kirjan aikana sekä Master Chiefin eteen tulevia eettisiä ongelmia ja kutsui kirjaa sarjan parhaaksi osaksi. Phil Jones Science Fiction Crowsnestistä kirjoitti taistelukohtauksien käyvän hieman pitkästyttäviksi, mutta päätti arvostelunsa toteamalla kirjan olevan helppo luettava ja hyvä. Äänikirjan arvostellut Cliff Bakehorn kommentoi Todd McLarenin kertovan kirjan hyvin ja kehui tarinaa jännittäväksi.
Aiheesta muualla

Halo Waypoint sarjan virallinen sivusto
Halopedia
Eric Nylundin kotisivut
Brestskoje pivo

| Brestskoje pivo |
| --- | --- |
Yritysmuoto:  osakeyhtiö OAO
Perustettu:  1967
Kotipaikka:  Ul. Baumanskaja 18, 224014 Brest,  Valko-Venäjä
Toimiala:  panimoteollisuus
Tuotteet:  olut, kvas, virvoitusjuomat
Liikevaihto:  123,941 miljardia BYR eli  10,93 milj. EUR (2012)
Nettotulos:  -12,010 miljardia BYR eli  -1,059 milj. EUR (2012)
Henkilöstö:  431 (2012 keskimäärin)
Emoyhtiö:  Belgospištšeprom
Omistaja:  Valtiollinen elintarviketeollisuuskonserni Belgospištšeprom, Valko-Venäjän valtio
Kotisivu:  www.brestbeer.by www.brestbeer.by/en/
Infobox OKVirheellinen NIMI-arvo: 
Brestskoje pivo (ven.  ОАО Брестское пиво, valkoven. Берасьцейскае піва, Berastseiskaje piva) on Valko-Venäjän Brestissä toimiva, vuonna 1967 perustettu panimoyritys. Yritysrakenteeltaan se on avoin osakeyhtiö (OAO), jonka toimii osana Valko-Venäjän valtion elintarvikonsernia Belgospištšepromia. Panimoyrityksen palveluksessa oli vuonna 2012 keskimäärin 431 työntekijää.
Brestskoje pivo -panimon tumma keskiolutta.
Panimoyhtiön Brestskoje pivon liikevaihto oli vuonna 2012 yhteensä 123 miljardia ja nettotulos -12 miljardia Valko-Venäjän ruplaa (tappiota). Euroiksi muunnettuna liikevaihto oli 10,9 miljoonaa ja nettotulos -1,1 miljoonaa (valuuttamuunnos Valko-Venäjän virallisin vuoden 2012 lopun kurssein). Tappiollinen toiminta jatkui myös vuonna 2013, sillä yhtiö raportoi tammi-marraskuun liikevaihdon pudonneen 25 prosenttia ja tappioiden kolminkertaistuneen edellisvuoteen verrattuna 9,2 miljardiin Valko-Venäjän ruplaan eli runsaaseen 2,0 miljoonaan dollariin, joka oli likipitäen neljännes liikevaihdosta.
Yritys on ollut edellisvuosina oluen tuotantomäärällä mitattuna keskisuuri valkovenäläinen panimo. Olut-, kvas- ja virvoitusjuomapulloissaan Brestskoje pivo käyttää useita eri brändinimiä. Vuonna 2012 se tuotti kaikkiaan 20,6 miljoonaa litraa olutta. Tämä oli merkittävästi, eli 43,7 prosenttia edellisvuotta vähemmän, joka oli toisin koko maan oluttuotannon ennätysvuosi. Kaikkiaan vuonna 2012 Valko-Venäjällä tuotettiin 428,58 miljoonaa litraa olutta. Tuotannosta 70,69 miljoonaa litraa meni vientiin. Maahan tuodaan olutta esimerkiksi Venäjältä ja Ukrainasta.
Aiheesta muualla

Kontsern Belgospištšeprom - Valko-Venäjän valtion elintarviketuotantokonserni (emoyhtiö) (venäjäksi) (bgp.by)
Brasilianvuoristobulldoggi

| Brasilianvuoristobulldoggi |
| --- | --- |

Avaintiedot
Alkuperämaa:   Brasilia
Määrä:  Suomessa ei yhtään
Alkuperäinen käyttö:  karjanajo, vartiointi
Nykyinen käyttö:  vahti- ja seurakoira
Muita nimityksiä:  Buldogue Serrano
FCI-luokitus:  ei FCI-rotu CBKC: ryhmä 11
Ulkonäkö
Paino:  uros 31-40 kg narttu 25-35 kg
Säkäkorkeus:  uros 50-56 cm narttu 48-53 cm
Väritys:  kaikki sallitaan
Brasilianvuoristobulldoggi (Buldogue Serrano) on brasilialainen koirarotu. Sillä ei ole FCI:n tunnustusta, mutta Brasilian Kennelliitto eli Confederação Brasileira de Cinofilia (CBKC) on hyväksynyt sen roduksi.
Ulkonäkö

Brasilianvuoristobulldoggi on rakenteeltaan massiivinen, tanakka ja kiinteä, vaikuttaen kuitenkin samaan aikaan myös ketterältä. Karvapeite on lyhyt ja sileä; kaikki värit ja väriyhdistelmät sallitaan. Urosten ihannesäkäkorkeus vaihtelee 50-56 cm välillä ja paino 31-40 kg välillä; nartuilla vastaavat mitat ovat 48-53 cm ja 25-35 kg.
punavalkoinen
musta
black&tan
valko-brindle
Alkuperä

Rotu on jalostettu karjanajoon ja vartiointiin, minkä lisäksi se toimii seurakoirana.
Brasilian Grand Prix 1998

|  Brasilian Grand Prix 1998  |
| --- | --- |
 2. osakilpailu 16 osakilpailusta kaudella 1998. 

Päivämäärä:  29. maaliskuuta 1998
Sijainti:  Autódromo José Carlos Pace, São Paulo, Brasilia
Ratatyyppi:  moottorirata
Radan pituus:  4,292 km
Kilpailun pituus:  72 kierrosta, 309,024 km
Sää:  hyväselvennä
Paalupaikka
Kuljettaja:   Mika Häkkinen   (McLaren-Mercedes)
Paaluaika:  1.17,092
Palkintokoroke
Voittaja:   Mika Häkkinen   (McLaren-Mercedes)
Toinen:   David Coulthard   (McLaren-Mercedes)
Kolmas:   Michael Schumacher   (Ferrari)
Nopein kierros
Kuljettaja:   Mika Häkkinen   (McLaren-Mercedes)
Kierrosaika:  1.19,337 (kierroksella 64)
Brasilian Grand Prix 1998 oli Formula 1 -sarjan osakilpailu, joka ajettiin 29. maaliskuuta 1998 Interlagosissa. Kilpailu oli McLarenin hallintaa, kuten edellinen Australian GP:kin. Mika Häkkinen johti kilpailua alusta loppuun.
Tulokset

| Sija | Nro | Kuljettaja | Talli | Kierrokset | Aika/kierrokset | Lähtöruutu | Pisteet |
| --- | --- | --- | --- | --- | --- | --- | --- |
| 1 | 8 |  Mika Häkkinen | McLaren-Mercedes | 72 | 1'37:11.747 | 1 | 10 |
| 2 | 7 |  David Coulthard | McLaren-Mercedes | 72 | 1.102 | 2 | 6 |
| 3 | 3 |  Michael Schumacher | Ferrari | 72 | +1:00.550 | 4 | 4 |
| 4 | 6 |  Alexander Wurz | Benetton-Playlife | 72 | +1:07.453 | 5 | 3 |
| 5 | 2 |  Heinz-Harald Frentzen | Williams-Mecachrome | 71 | +1 krs. | 3 | 2 |
| 6 | 5 |  Giancarlo Fisichella | Benetton-Playlife | 71 | +1 krs. | 7 | 1 |
| 7 | 1 |  Jacques Villeneuve | Williams-Mecachrome | 71 | +1 krs. | 10 |   |
| 8 | 4 |  Eddie Irvine | Ferrari | 71 | +1 krs. | 6 |   |
| 9 | 14 |  Jean Alesi | Sauber-Petronas | 71 | +1 krs. | 15 |   |
| 10 | 19 |  Jan Magnussen | Stewart-Ford | 70 | +2 krs. | 16 |   |
| 11 | 15 |  Johnny Herbert | Sauber-Petronas | 67 | Kuljettaja | 14 |   |
| DSQ | 9 |  Damon Hill | Jordan-Mugen-Honda | 70 | Hylätty auton alipainoisuuden vuoksi | 11 |   |
| Kesk. | 11 |  Olivier Panis | Prost-Peugeot | 63 | Moottori | 9 |   |
| Kesk. | 18 |  Rubens Barrichello | Stewart-Ford | 56 | Vaihdelaatikko | 13 |   |
| Kesk. | 20 |  Ricardo Rosset | Tyrrell-Ford | 52 | Vaihdelaatikko | 21 |   |
| Kesk. | 23 |  Esteban Tuero | Minardi-Ford | 44 | Kaasu | 19 |   |
| Kesk. | 16 |  Pedro Diniz | Arrows | 26 | Vaihdelaatikko | 22 |   |
| Kesk. | 21 |  Toranosuke Takagi | Tyrrell-Ford | 19 | Moottori | 17 |   |
| Kesk. | 17 |  Mika Salo | Arrows | 18 | Moottori | 20 |   |
| Kesk. | 12 |  Jarno Trulli | Prost-Peugeot | 17 | Bensapumppu | 12 |   |
| Kesk. | 22 |  Shinji Nakano | Minardi-Ford | 3 | Ulosajo | 18 |   |
| Kesk. | 10 |  Ralf Schumacher | Jordan-Mugen-Honda | 0 | Ulosajo | 8 |   |
Tilanne kuljettajien MM-sarjassa

|  | Sija | Kuljettaja | Talli | Pisteet |
| --- | --- | --- | --- | --- |
|  | 1. |  Mika Häkkinen | McLaren-Mercedes | 20 |
|  | 2. |  David Coulthard | McLaren-Mercedes | 12 |
|  | 3. |  Heinz-Harald Frentzen | Willians-Mecachrome | 6 |
|  | 4. |  Michael Schumacher | Ferrari | 4 |
|  | 5. |  Eddie Irvine | Ferrari | 3 |
|  | 6. |  Alexander Wurz | Benetton-Playlife | 3 |
|  | 7. |  Jacques Villeneuve | Williams-Mecachrome | 2 |
|  | 8. |  Johnny Herbert | Sauber-Petronas | 1 |
|  | 9. |  Giancarlo Fisichella | Benetton-Playlife | 1 |
Brasilian Grand Prix 1994

Brasilian Grand Prix 1994 oli Formula 1 -sarjan kauden 1994 osakilpailu, joka ajettiin 27. maaliskuuta 1994 Interlagosissa. Kyseessä oli kauden avauskilpailu.
Kilpailun voitti Michael Schumacher, joka ohitti kaikki muut kilpailijat vähintään yhdellä kierroksella. Kierroksella 34 nähtiin paha onnettomuus, kun JJ Lehdon tilalla Benettonilla ajanut Jos Verstappen yritti ohittaa Eddie Irvinen, mutta Irvine käänsi autonsa kohti radan reunusta pakottaen Verstappenin nurmikolle. Verstappenista tuli nopeasti matkustaja, sillä hänen autonsa sinkoutui ilmalentoon ja putosi Martin Brundlen ajaman McLarenin päälle. Myös Irvine ja Ligier-tallin Eric Bernard joutuivat keskeyttämään rysäyksen vuoksi. Ayrton Senna pyörähti merkillisesti kierroksella 40 yrittäessään tavoittaa Schumacheria. Senna keskeytti. Kilpailun toinen oli Damon Hill ja kolmas Jean Alesi.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 5 |  Michael Schumacher | Benetton-Ford | 71 | 1'35:38.759 | 2 | 10 |
| 2 | 0 |  Damon Hill | Williams-Renault | 70 | +1 krs. | 4 | 6 |
| 3 | 27 |  Jean Alesi | Ferrari | 70 | +1 krs. | 3 | 4 |
| 4 | 14 |  Rubens Barrichello | Jordan-Hart | 70 | +1 krs. | 14 | 3 |
| 5 | 3 |  Ukyo Katayama | Tyrrell-Yamaha | 69 | +2 krs. | 10 | 2 |
| 6 | 29 |  Karl Wendlinger | Sauber-Mercedes | 69 | +2 krs. | 7 | 1 |
| 7 | 12 |  Johnny Herbert | Lotus-Mugen-Honda | 69 | +2 krs. | 21 |   |
| 8 | 23 |  Pierluigi Martini | Minardi-Ford | 69 | +2 krs. | 15 |   |
| 9 | 20 |  Érik Comas | Larrousse-Ford | 68 | +3 krs. | 13 |   |
| 10 | 11 |  Pedro Lamy | Lotus-Mugen-Honda | 68 | +3 krs. | 24 |   |
| 11 | 26 |  Olivier Panis | Ligier-Renault | 68 | +3 krs. | 19 |   |
| 12 | 31 |  David Brabham | Simtek-Ford | 67 | +4 krs. | 26 |   |
| Kesk. | 2 |  Ayrton Senna | Williams-Renault | 55 | Ulosajo | 1 |   |
| Kesk. | 8 |  Martin Brundle | McLaren-Peugeot | 34 | Kolari | 18 |   |
| Kesk. | 15 |  Eddie Irvine | Jordan-Hart | 34 | Kolari | 16 |   |
| Kesk. | 6 |  Jos Verstappen | Benetton-Ford | 34 | Kolari | 9 |   |
| Kesk. | 25 |  Éric Bernard | Ligier-Renault | 33 | Kolari | 20 |   |
| Kesk. | 4 |  Mark Blundell | Tyrrell-Yamaha | 21 | Ulosajo | 12 |   |
| Kesk. | 9 |  Christian Fittipaldi | Footwork-Ford | 21 | Vaihdelaatikko | 11 |   |
| Kesk. | 30 |  Heinz-Harald Frentzen | Sauber-Mercedes | 15 | Ulosajo | 5 |   |
| Kesk. | 7 |  Mika Häkkinen | McLaren-Peugeot | 13 | Moottori | 8 |   |
| Kesk. | 24 |  Michele Alboreto | Minardi-Ford | 7 | Moottori | 22 |   |
| Kesk. | 10 |  Gianni Morbidelli | Footwork-Ford | 5 | Vaihdelaatikko | 6 |   |
| Kesk. | 28 |  Gerhard Berger | Ferrari | 5 | Moottori | 17 |   |
| Kesk. | 19 |  Olivier Beretta | Larrousse-Ford | 2 | Kolari | 23 |   |
| Kesk. | 34 |  Bertrand Gachot | Pacific-Ilmor | 1 | Kolari | 25 |   |
| DNQ | 32 |  Roland Ratzenberger | Simtek-Ford |   |   |  |   |
| DNQ | 33 |  Paul Belmondo | Pacific-Ilmor |   |   |  |   |
Muuta

Nopein kierros: Michael Schumacher 1,18.455
Ensimmäinen kilpailu: Roland Ratzenberger, Heinz-Harald Frentzen, Olivier Panis, Olivier Beretta, Jos Verstappen, Simtek, Pacific
Ensimmäiset pisteet: Ukyo Katayama
Brainfuck

Hei maailma -ohjelma Brainfuck-ohjelmointikielellä.
Brainfuck on Urban Müllerin noin vuonna 1993 kehittämä esoteerinen ohjelmointikieli, joka tunnetaan äärimmäisestä minimalismistaan. Müllerin tarkoituksena oli saada aikaan mahdollisimman pienikokoinen kääntäjä. Kieli tarjoaa ohjelmoijille älyllistä haastetta ja hupia, mutta käytännöllisiin tarkoituksiin se ei sovellu.
Yleistä

Brainfuck on yksi tunnetuimmista "esoteerisistä ohjelmointikielistä". Kieli on Turing-täydellinen, eli kaikki mahdolliset algoritmit on periaatteessa mahdollista ohjelmoida sillä. Esteenä on ennen kaikkea ohjelmoijan kyky kirjoittaa nämä ohjelmat.
Brainfuck-ohjelmien tiedostopäätteenä käytetään useimmiten .b. Ohjelmaa suoritettaessa tulkin tulisi ottaa vain ja ainoastaan huomioon brainfuckin omat kahdeksan komentoa ja karsia muu data. Joissakin tulkeissa saattaa olla erityistoimintoja kuten '#', jolla tulkki esimerkiksi näyttää osoittimen nykyisen paikan ja muutaman viereisen solun arvot.
Brainfuck-ohjelmat on suurimmalta osin tehty käyttämään UNIXin rivinvaihtoa, ASCII #010. Jos tulkki lukee syötteen jostain tiedostosta ja päätyy tiedoston loppuun, EOF, sen tulisi jättää solu ennalleen eikä muuttaa sitä. Varsin usein tulkit palauttavat nollan (0) EOF-tilanteessa.